আধুনিক ইতিহাস
আধুনিক ইতিহাস, আধুনিক সময়ের ইতিহাস বা আধুনিক যুগ বলতে বিশ্ব ইতিহাস-রচনাপদ্ধতি অনুসৃত সময়সীমায় ইউরোপের ইতিহাসের উত্তর-ধ্রুপদি যুগ বা মধ্যযুগের পরবর্তী সময়কে বোঝায়। আধুনিক ইতিহাসের উপবিভাগ নির্ণয় করা যায় নিম্নলিখিতভাবে:  প্রথম আধুনিক যুগ শুরু হয় প্রায় ১৬শ শতাব্দীর দিকে; এর অন্তর্ভুক্ত উল্লেখযোগ্য ঐতিহাসিক মাইলফলক হল ইউরোপীয় রেনেসাঁ এবং আবিষ্কারের যুগ।  পরবর্তী আধুনিক যুগের শুরু প্রায় মধ্য-১৮শ শতাব্দীর দিকে; এর অন্তর্ভুক্ত উল্লেখযোগ্য ঐতিহাসিক মাইলফলক হল সাত বছরের যুদ্ধ, ফরাসি বিপ্লব, প্রথম শিল্প বিপ্লবএবং গ্রেট ডাইভারজেন্স। পৃথিবীর জনসংখ্যা ১০০ কোটিতে পৌঁছতে ১৮০৪ খ্রিষ্টাব্দ পর্যন্ত সময় লেগেছিল। কিন্তু তার মাত্র এক শতাব্দীর মধ্যেই, ১৯২৭ খ্রিষ্টাব্দে, তা ২০০ কোটিতে পৌঁছে যায়। সমসাময়িক ইতিহাস হল বর্তমান সময়কালের পক্ষে প্রাসঙ্গিক ঘটনাবলীর ঐতিহাসিক বিবরণ।